En bil med fire personer, hvor af de to er børn, er ved 19-tiden i aften kørt galt på E45 i nordlig retning ved afkørsel 28/Mariendalsmølle. Det oplyser Nordjyllands Politi på det sociale medie Twitter. Der er tale om et solouheld, hvor bilen er skredet ud og har ramt autoværnet i midten. Ved 20-tiden oplyste Nordjyllands Politi, at de fire personer i bilen - et forældrepar og to børn på et og tre år - efter omstændighederne har det godt. De to børn var i autostole, og alle fire personer i bilen havde sele på. Samtidig advarer Nordjyllands Politi - ligeledes på Twitter - om at vejene i Aalborg Kommune er glatte, så derfor er saltbilerne begyndt at køre. Og politiet opfordrer alle til at køre forsigtigt, for vejene kan være glatte.

Referat:
Nordjyllands Politi advarer i forbindelse med uheldet lørdag aften om glatte veje. Der saltes i Aalborg Kommune.